Id-Deċiżjoni tal-Kummissjoni
tad-29 ta' Novembru 2001
li temenda r-Regoli Interni tal-Proċedura
(notifikata permezz tad-dokument numru C(2001) 3031)
(2001/844/KE, KEFA, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea, u partikolarment l-Artikolu 218(2) tiegħu,
Wara li kkunsidrat it-Trattat li jistabbilixxi l-Komunità Ewropea tal-Faħam u l-Azzar, u partikolarment l-Artikolu 16 tiegħu,
Wara li kkunsidrat it-Trattat li jistabbilixxi l-Komunità Ewropea ta' l-Enerġija Atomika, u partikolarment l-Artikolu 203 tiegħu,
Wara li kkunsidrat it-Trattat li jistabbilixxi l-Unjoni Ewropea, u partikolarment l-Artikolu 28(2)(b) tiegħu,
IDDEĊIDIET KIF ĠEJ:
L-Artikolu 1
Id-dispożizzjonijiet tal-Kummissjoni rigward is-sigurtà, li t-test tagħhom huwa anness ma' din id-Deċiżjoni, huma b'hekk miżjuda tar-Regoli tal-Proċedura tal-Kummissjoni bħala anness.
L-Artikolu 2
Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Għandha tapplika mill-1 ta' Diċembru 2001.
Magħmula fi Brussel, l-20 Novembru 2001.